Dimenge, 29 de març de 2015, 03h00 Societat,Economia

Aquesta nuèch caliá avançar d’una ora los nòstres relòtges e mòstras

Un còp de mai, nos an fach avançar d’una ora los nòstres relòtges e mòstras per intrar dins l’orari d’estiu. Aital, a doas oras d’aqueste matin passat, son estadas dirèctament tres oras. Aquò permet d’aprofechar las oras de solelh del matin e aital d’estalviar d’energia, çò dison.



Las mòstras e los relòtges se mòvon a l’encòp gaireben dins tota Euròpa. Comencèt de se far a partir de la crisi del petròli de 1974, quand qualques païses decidiguèron de cambiar l’orari per aprofechar la lutz del solelh e consumar mens d’electricitat. Dempuèi 1981 aquel cambiament orari es una nòrma de l’Union Europèa.



Amb aquesta practica, l’ora oficiala es en estiu de doas oras de mai que l’ora solara, mentre qu’en ivèrn es d’una ora de mai.



















En blau: païses ont se fa lo cambiament d’ora. En irange: païses ont lo cambiament d’ora se fa pas mai. En roge: païses ont s’es pas jamai fach

© Paul Eggert